Diari Oficial de la Generalitat Valenciana


Sumari del DOGV 5154, del 14-12-2005 (2005/13731)

Informació pública de l'Acord de 22 de novembre de 2005, sobre reducció d'horari per temps determinat, dels sis establiments situats a l'avinguda de Los Palacios.
------------------------------------------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/13659


Organisme emissor
:   Ajuntament de Formentera del Segura

Tipus de document
:   Anunci

Informació pública de l'Acord de 22 de novembre de 2005, sobre reducció d'horari per temps determinat, dels sis establiments situats a l'avinguda de Los Palacios. [2005/Q13215]
  
El Ple de l'Ajuntament, en la sessió feta el dia 22 de novembre de 2005, va adoptar, per unanimitat, l'acord següent:
  
Vist l'expedient instruït amb la finalitat de procedir a la reducció d'horari per temps determinat als sis establiments situats a l'avinguda de Los Palacios i que consten a l'expedient.
  
Vist que s'han complit totes les determinacions legals segons l'informe del secretari de la corporació.
  
Vist que este acord es motiva i es fonamenta en l'expedient 50/2005, instruït en virtut de l'Acord Plenari de 4 de maig de 2005. En la instrucció d'este expedient s'ha seguit escrupolosament el procediment que fixa l'ordenança reguladora de prevenció acústica, la Llei 7/2002, de 3 de desembre, de la Generalitat Valenciana, de Protecció Contra la Contaminació Acústica, el Decret 196/1997, d'1 de juliol, pel qual es regulen les especialitats que es poden introduir a l'horari general dels espectacles, establiments públics i activitats recreatives de la Comunitat Valenciana.
  
Vist que ha quedat acreditat en este expedient que els establiments situats a l'avinguda de Los Palacios: Badulake, Balú, Bacanal, Barlovento, El Paso i Discoteca G.B. Barlovento, amb la constant infracció de la legislació vigent i de les condicions d'atorgament de llicència, propicien i generen de forma habitual i constant molèsties als veïns d'habitatges del seu entorn físic.
  
Consten en l'expedient les queixes efectuades pels veïns els darrers anys.
  
Vist que ha quedat acreditat que durant els exercicis 2003, 2004 i 2005 els sis establiments han originat 125 actes d'infracció per incompliment de les condicions de concessió de la llicència o per faltes greus o molt greus:
  
Incompliment de capacitat; incompliment d'horari; emissió de sorolls a l'exterior, etcètera.
  
Estos fets acrediten la reincidència i el poc interés per part d'estos establiments a contribuir a disminuir la pressió dels sorolls i l'afluència de persones a l'avinguda de Los Palacios i a contribuir a pal·liar els perjuís que s'estan ocasionant als veïns de l'entorn.
  
Vist que ha quedat acreditat, en virtut de l'estudi de H.V. Ingenieros, que el nivell de sorolls supera amb escreix els permesos per la legislació vigent, amb la consegüent molèstia i perjuí per als veïns d'habitatges del seu entorn físic.
  
Vist que les al·legacions de les persones interessades no desvirtuen en absolut els fets en què es fonamenta el present acord.
  
Es proposa al Ple l'adopció de l'acord següent:
  
Primer
  
De conformitat amb l'ordenança de prevenció de contaminació acústica, proposar la declaració de zona saturada i, de conformitat amb la Llei 7/2002, de la Generalitat Valenciana, la declaració de zona acústicament saturada a l'avinguda de Los Palacios.
  
Els establiments als quals afecta esta declaració, com ha quedat demostrat a l'expedient, són els següents:
  
Pubs: Badulake, Barlovento, El Paso, Bacanal i Balú.
  
Discoteques: G.B. Barlovento.
  
Segon
  
Tramitar este expedient de conformitat amb l'establit en el informe del secretari.
  
Tercer
  
Com a mesures accessòries i cautelars s'adopten les següents:
  
1. Impossibilitat d'obertura d'establiments o ampliació dels que hi ha a l'avinguda de Los Palacios pel termini d'un any.
  
2. Adoptar un acord de reducció d'horaris pel termini determinat a fi de mitigar i disminuir els efectes de la saturació de sorolls que tant afecten els veïns i residents de l'avinguda de Los Palacios i del barri de Los Palacios en general.
  
Quart
  
Reducció d'horari.
  
Es proposa:
  
1. Desestimar les al·legacions formulades pels interessats i que consten a l'expedient, en concret Alquibla Spain, Bacanal 2002, SL, i José Carmelo Juan Reina.
  
2. La reducció de l'horari dels establiments esmentats situats tots ells a l'avinguda de Los Palacios de la forma següent:
  
a) Pubs: Badulake, Bacanal, El Paso, Barlovento i Balú, l'horari següent i pel període següent:
  
Pubs: Badulake, Balú, Bacanal, El Paso, Barlovento, de dilluns a diumenge. L'horari de tancament màxim és fins a les dues de la matinada, es desconnectarà la música i encendran els llums, i les dues i mitja per a desallotjar.
  
b) Discoteca: Discoteca G.B. Barlovento, l'horari de tancament màxim és fins a las tres de la matinada, es desconnectarà la música i encendran els llums, i les tres i mitja per a desallotjar.
  
Este acord de reducció d'horari, atés els seu caràcter excepcional, s'aplicarà durant un període determinat que, amb l'excepció del període de Nadal que s'indica, serà el següent:
  
L'aplicació de l'horari reduït començarà el dia 2 de desembre de 2005 fins al dia 2 d'abril de 2006.
  
Amb excepció, amb motiu de les festes de Nadal i Any Nou, de:
  
- Els dies 23, 24 i 25 de desembre de 2005 que l'horari serà el normal.
  
- Els dies 30 i 31 de desembre de 2005 i 1 de gener de 2006 que l'horari serà el normal.
  
- Els dies 5, 6, 7 i 8 de gener de 2006 que l'horari serà el normal.
  
A partir del 2 d'abril de 2006, els establiments objecte del present expedient no estaran subjectes a reducció d'horari, i tornaran a l'horari normal de conformitat amb la llicència atorgada en el seu dia i la legislació vigent.
  
No obstant això es tornaran a practicar mesures de sorolls i es verificarà mitjançant la policia local el compliment de la legislació vigent en matèria de capacitat, emissió de sorolls, compliment d'horari, etcètera.
  
I tot això sense perjuí de continuar remetent totes les actes d'infracció a la Conselleria d'Administracions Públiques i Interior a fi de la incoació dels oportuns expedients sancionadors.
  
Cinqué
  
Este acord es notificarà individualment a cada un dels establiments esmentats en este expedient.
  
Sisé
  
Contra este acord les persones interessades podran formular un recurs de reposició davant l'Alcaldia Presidència en el termini d'un mes, des de la notificació d'este acord, o bé un recurs contenciós administratiu en el termini de dos meses des de la present notificació davant la jurisdicció contenciosa administrativa, o bé el que estimen oportú.